Escola Frederic Mistral – Tècnic Eulàlia

És una targeta nominal per alumne/a amb un xip que, en passar pel
lector situat a dins del recinte escolar, genera automàticament
un correu electrònic a les famílies informant a les famílies de
l’arribada a l’escola dels seus fills i filles.

L’objectiu és que els nostres alumnes puguin venir sols a
l’escola i quan arribin puguin avisar a la família que ja estan
dins l’escola.

Que els nens i nenes guanyin autonomia personal i qualitat de
vida mentre van i venen sols a l’escola, passegen pel parc, van
al casal o a fer esport... i, alhora, promoure un compromís de
participació de la comunitat.

Punt de partida

En inici des de l’Ajuntament es va proposar a algunes escoles el
Projecte KanGo!, pensat per potenciar l’ús del transport públic,
contribuir a l’autonomia dels nens i nenes i millorar la
mobilitat del barri. Però la proposta amb el temps no va
prosperar i vam trobar la necessitat de donar-li continuïtat.

És per això que vam fer la nostra pròpia proposta per donar
servei a les famílies, i poder-la compartir amb altres escoles
que puguessin tenir la mateixa necessitat.

La targeta Vaig a Escola Card és el resultat visible de tot un
camí de propostes, de treball en xarxa i de millores a l’entorn.

Objectius

Seguir potenciant l’autonomia dels alumnes, contribuir a una
mobilitat més sostenible i fer que la comunitat educativa en
prengui consciència.

Processos i activitats realitzades

* COMENCEM A CAMINAR Curs 2016-2017 Creació de la Comissió del
Camí Escolar / Definició del projecte
* EXPLOREM EL CAMÍ Curs 2017-2018 Diagnosi / Aranya de mobilitat
/ Presentació punts crítics Ajuntament
* SORTIM AL BARRI Curs 2018-2019 Fem nostre l’adhesiu / Les
Botigues Amigues
* INAUGUREM I MANTENIM VIU EL CAMÍ 2019-2021 Festa d’inauguració
/ Avaluació / Formació / Informació.
Com s'ha participat

* Treball conjunt d’una comissió d’escola formada per
sots-direcció i famílies de l’AMPA i comissió de persones
representants de l’Ajuntament de Barcelona. (Explorem el camí).
* Treball dels mestres i alumnes de Primària elaborar el logo
identificatiu del projecte i informar a les Botiques Amigues.
* Alumnat, equip docent, famílies d’escola, Ajuntament de
Barcelona (comunitat educativa), per portar a terme la
inauguració del Camí Escolar el setembre del 2019 (amb la
participació de l’AMPA, els castellers de Sarrià, l’Esplai Agost
de Sarrià Sant-Gervasi).
* Recursos de l’escola per elaborar les targetes individuals per
a cada alumne i el dispositiu que permet portar el control dels
alumnes que arriben a l’escola i que avisa a les famílies que els
fills/es han arribat a l’escola.
Comunicació

* Informacions a les famílies des de les comunicacions de
l’escola (correu, Butlletí de Notícies setmanal).
* Informacions a les Botigues Amigues del barri de manera
personalitzada a càrrec dels alumnes de 3r de Primària de
l’escola.
* Informació a la WEB de de la comissió Sostenibilitat de
l’escola, Agència Green’s (formada per alumnes i mestres), on es
publiquen totes les accions que es van portant a terme.
* Reportatge a BTV, fent seguiment d’una família d’escola que fa
ús d’aquest recurs.
* Butlletí de notícies d’ Escoles+Sostenibles.
Avaluació i valoració

Valorem la proposta de manera molt positiva ja que dóna resposta
als objectius que ens va plantejar des de l’inici. I tanmateix
dóna continuïtat a un servei que es va oferir a les famílies i
que no volíem deixar de fer.

Notícies

* Full informatiu 20 de l’Ajuntament de Barcelona
* Full informatiu 21 de l’Ajuntament de Barcelona
https://mailchi.mp/b2473edade18/cam-escolar-espai-amic-full-informatiu-21

* BTV Notícies.
https://beteve.cat/societat/vaig-escola-card-anar-sol-escola-frederic-mistral/

* WEB de l’Agència Green’s, la comissió de Sostenibilitat de
l’escola.
https://agenciagreens.weebly.com/

Calendari execució:  Curs escolar 2019-2020

Dades de contacte:

Escola Frederic Mistral – Tècnic Eulàlia
(mlinas@fundaciocollserola.cat)